Posted on May 26, 2013 by Rina Kleinhans Posted in Skons / Scones
Ek het hierdie skons (resep van skoonma) nou al vir derde keer gemaak. Dit is regtig flatervry. Boonop is ek (of was ek) nog nooit mal oor skons nie want as die bakpoeiersmaak nie my tong en verhemelte irriteer nie, gee dit myon gelooflike sooibrand. Hierdie is alles wat bostaande nie is nie.
Die deeg is maar aan die papperige kant as jy dit uitdruk maar ek was slim, het dit sommer in my muffinpannetjies gegooi. Dit is lekker net soos die resep se maar vir hierdie klompie het ek ‘n handvol kaas, ‘n eetlepel fyn peppadews (in die botteltjies) en ‘n paar snysels chives bygesit om dit ‘n meer savoury skon te maak.(12 skons – muffingroottes)
1 x 500 g pakkie bruismeel
1 houer room (250 ml) (het al die room ook vervang met joghurt, gooi net bietjie melk by)
1 klein blikkie sodawater of limonade (200 ml)
Gooi alles in ‘n mengbak en meng goed.
Druk uit in eweredige groottes (of skep dit soos ek in ‘n muffinpannetjie)
Bak vir plus/minus by 180 ºC of 350 ºF vir ongeveer 20 min.
Resep en foto: Lorraine Weitz Brand
« PORK BELLY IN DIE PRUTPOT
PLAASVERVANGERS 2 »